OpenLLM-France/wikimedia huggingface dataset:
# Burgbach ur-jauzia

Burgbach ur-jauzia (alemanez: Burgbachwasserfall) Alemanian dagoen ur-jauzi bat da. Oihan Beltzean dagoena, Bad Rippoldsau-Schapbach udalerrian. Monumentu natural kontsideraturik dago.

## Deskribapena

32 metrotako garaiera du eta 15 metrotako erorketa askea. Alemanian erorketa aske luzeena duen ur-jauzia da.
Haitza hareharria da silizifikatuz trinkotu dena eta oso gogorra da. Granitozko oinarriaren gainean kokaturik dago, hau higatzen errazagoa den arroka da.
Burgbach errekak malda handiko bidea jarraitzen du Wolf ibaian urak isurtzen dituen arte.

## Erreferentziak

* ↑ (Ingelesez) timtense. (2022-02-21). «Hike to Burgbach Waterfall in Black Forest Germany» Tim Tense (Noiz kontsultatua: 2024-07-24).
* ↑ (Ingelesez) «Hidden Gem in the Black Forest» STEF & BO (Noiz kontsultatua: 2024-07-24).
* ↑ (Ingelesez) timtense. (2022-02-21). «Hike to Burgbach Waterfall in Black Forest Germany» Tim Tense (Noiz kontsultatua: 2024-07-24).

## Kanpo estekak

* Datuak: Q1014791
* Multimedia: Burgbachwasserfall / Q1014791
# Oihan Beltza

    Artikulu hau Alemaniako eskualdeari buruzkoa da; beste esanahietarako, ikus «Oihan Beltza (argipena)».
Oihan Beltza (alemanez: Schwarzwald, ʃvaːrtsvald ahoskatua) basoz estalitako mendilerroa da, Baden-Württemberg estatuan dagoena, Alemania hego-mendebaldean. Eskualdea ia laukizuzena da, 200 km luze eta 60 km zabal (12.000 km$_2$).
Friburgo, Karlsruhe eta Offenburg hiriak barne hartzen ditu.
Danubio ibaia bertan sortzen da, Brigach eta Breg errekek bat eginda, eta bestela Rhinek inguratzen du hego eta mendebaldetik iparralderanzko bidea. Lakuen artean Titisee, Mummelsee eta Feldsee aipatzekoak dira, glaziar jatorrizkoak.
Tontor handiena Feldberg mendia da (1.493 m), bigarren altuena Herzogenhorn (1.415 m) eta hirugarrena Belchen (1.414 m) direlarik.

## Historia

Antzinako garaietan, zonalde honen izena "Abnoba mons", Abnoba zeltiar jainkoagatik. Erromatar Inperioan, "Marciana Silva" zen, mugetako oihana alegia. "Marcomanni" edo mugetako jendea suebo germaniar tribuetako bat zen, Swabia estatu historikoari izena eman zioten.
Alemaniar nekazarien gerraren altxamendu batzuk, Bundschuh mugimendua barne, ingurune honetan sortu ziren, XVI. mendean. Hurrengo bi mendeetan, beste matxinada batzuk gertatu ziren meatzeen inguruan, Hotzenwaldeko eskualdean, Waldshut eta Lörracheko barrutietan. XVII. eta XVIII. mendeetako eraikin militarren aztarnak topatu daitezke gaur egun ere.

## Ekonomia

Meatzaritza jarduera historikoa izan da eskualde honetan, Harri Aroan hematita, V. eta VI. mendeetan zeltiarrekin burdina eta erromatarrekin zilarra eta beruna. Erdi Aroan lanbide honek loraldia izan zuen. Basogintza oso garrantzitsua izan da halaber, hala itsasontziak egiteko nola etxebizitzak. Kristalaren industria, ikazkintza, erlojugintza, bitxigintza eta ur-errotariak ere ogibide tradizionalak izan dira.
Gaur egun motor ekonomikoa turismoa da, milaka bisitari jasotzen dituztelarik urtero. Museoen artean Vogtsbauernhofekoa dugu, XVI. eta XVII. mendeko etxaldeak eta orduko bizimoduak erakusten dituena, Gutacheko ibarrean. Furtwangen-en bestela, Alemaniako Erlojuaren Museoa dago. Beste interesgune batzuk Baden-Baden, Friburgo, Calw (Hermann Hesse-ren jaioterria), Gengenbach, Staufen, Schiltach, Haslach eta Altensteig herriak. Halaber, Feldberg, Belchen, Kandel eta Schauinsland mendi aldeak, Titisee eta Schluchsee lakuak, Santu Guztien eta Triberg-eko urjauziak eta Wutach ibaiaren arroila.

## Argazki galeria

* Feldberg mendia.
* Oihanaren ikuspegia.
* Udazkenean.
* Titisee lakua.
* Mummelsee lakua.
* Holzinshaus.
* Schiltach.

## Erreferentziak

* ↑ 159. araua. Euskaltzaindia (Noiz kontsultatua: 2011-04-11).

## Kanpo estekak

* (Ingelesez) Turismo webgunea
* Datuak: Q4204
* Multimedia: Black Forest / Q4204
# Harriet Leveson-Gower

Harriet Leveson-Gower, Countess Granville edo Granville kondesa (jaiotzez Lady Henrietta Elizabeth Cavendish; Londres, 1785eko abuztuaren 29a – 1862ko azaroaren 25a) aristokrata aberats eta idazle ingelesa zen, Lady Granville izenez ere ezaguna.

## Biografia

Lady Georgiana Spencerren eta Devonshireko 5. Cavendish dukearen alaba gazteena izan zen. Cavendish eta Spencerren familia aberatsetako kidea zen, eta haurtzaroa igaro zuen bi anaiekin etxe-irakasle batek hezitu zituelarik.
1809an, Harriet Granville Leveson-Gowerrekin ezkondu zen, hamazazpi urtez bere izebaren maitale izan zen diplomatiko batekin. Ezohiko lotura hori gorabehera, bikotearen ezkontza zoriontsua izan omen zen eta bost seme-alaba eduki zituzten. 1824 eta 1841 bitartean, Granvillek Frantziarako enbaxadore britainiar gisa lan egin zuen, eta Harrietek Parisko gizarte giroan jarduera erdi-diplomatikoak antolatzen lan asko egin zuen senarrarentzat, askotan nekagarri eta hotz egiten zitzaion lan batean.
Libururik argitaratu ez arren, gutun-idazle emankorra izan zen Lady Granville, eta gutun horien interes eta kalitateagatik idazletzat joa da. Ia bizitza osoan idatzi zituen gutunak ezagunekin, eta bere inguruko bizimodua ukitu umoretsuz deskribatzen du sarri horietan.
Historialarien iritziz, bere kontakizun xeheak informazio-iturri baliotsua direla XIX. mendeko aristokraziako bizitzari buruz, baita enbaxada batek nola funtzionatzen zuen jakiteko. 1894 eta 1990 bitartean, Harrieten lau korrespondentzia-bilduma argitaratu izan dira.

## Erreferentziak

* ↑ Morales, Ana Isabel. (1996). «Hitzaurrea - Harrotasuna eta aurrejuzkuak» www.armiarma.eus (Ibaizabal) (Noiz kontsultatua: 2023-03-27).

## Kanpo estekak

* Artikulu hau, osorik edo zatiren batean, Ingelesezko Wikipediako «Harriet Leveson-Gower, Countess Granville» artikulutik itzuli da; zehazki, 2022-11-24ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q17423529
* Multimedia: Harriet Cavendish, Countess Granville / Q17423529
# Feldberg

Feldberg Alemaniako hego-mendebaldean dagoen mendia da, Alpeetatik kanpo herrialdeko altuena dena 1.493 metrorekin. Baden-Württemberg estatuan kokatuta dago, Oihan Beltza eskualdean. Hinterzarten (ipar-ekialdean), Titisee (ekialdean), Menzenschwand eta Bernau(hegoaldean), Todtnau (hego-mendebaldean) eta Feldberg (hegoe-ekialdean) udalerriek inguratzen dute mendigunea.
Negu partean, eski estazio baten barruan dago.

## Irudi galeria

* Tontorraren ikuspegia zerutik.
* Irudia elurrik gabe.
* Eski pistak negu partean.

## Kanpo estekak

* (Alemanez)Mendigunearen argazkiak
* Datuak: Q316401
* Multimedia: Feldberg (Black Forest) / Q316401
# Hinterzarten

Hinterzarten Alemaniako udalerria da. Baden-Württemberg estatuan kokatuta dago, [[Breisgau-Hochschwarzwald (barrutia)|Breisgau-Hochschwarzwald]] barrutian. 2014an 2.446 biztanle zituen 33,37 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q515356
* Multimedia: Hinterzarten / Q515356
# Todtnau

Todtnau Alemaniako hiri-udalerri bat da, Baden-Württemberg estatuan. Azken zentsuaren arabera 4.952 biztanle zituen, 69,59 kilometro koadroko azaleran.

## Kanpo estekak

* Datuak: Q61665
* Multimedia: Todtnau / Q61665
# Feldberg (Baden-Württemberg)

Feldberg Alemaniako udalerria da. Baden-Württemberg estatuan dago, [[Breisgau-Hochschwarzwald (barrutia)|Breisgau-Hochschwarzwald]] barrutian. 2014an 1.845 biztanle zituen 24,97 kilometro koadrotan banatuta.
1.277 metroko altueran dago, Alemaniako udalerririk altuena delarik. Izen bereko mendira igotzeko ohiko abiapuntua da izan ere.

## Ikus, gainera

* Oihan Beltza

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q533871
* Multimedia: Feldberg (Schwarzwald) / Q533871
# Achern

Achern Alemaniako udalerria da. Baden-Württemberg estatuan kokatuta dago, [[Ortenau barrutia|Ortenau]] barrutian. 2014an 24.618 biztanle zituen 65,24 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q373824
* Multimedia: Achern / Q373824
# Abd al-Hafid Marokokoa

Moulay Abd al-Hafid bin Hassan (arabieraz: عبد الحفيظ بن الحسن العلوي‎; Fez, 1875eko otsailaren 24a - Enghien-les-Bains, 1937ko apirilaren 4a) Marokoko erregea izan zen 1908 eta 1912 artean.

## Biografia

Abd al-Aziz sultanaren anaia, frantziar eragin kolonialaren eta Algecirasko akordioen aurrean zuen pasibotasunaren aurka zegoen. Horregatik, azkenean kargutik kendu eta sultan bihurtu zen Marrakexeko Madani el-Glaouiren laguntzarekin.
Abd al-Azizek ezin zuen Blad as-Siba- bere agintea onartzen ez duten herrialdearen barruko eremuak- kontrolatzea lortu. Egoera degradatu egin zen, harik eta 1911n, Ma al-'Aynayn buru zuten tropa matxinoek Fezen setiatua, sultanak Frantziaren laguntza eskatu behar izan zuen arte. Moinier jeneralak, 23.000 soldaduko armada baten aurrean, sultana askatu zuen 1911ko maiatzaren 21ean: Frantziako kolonizazioaren hasiera izan zen, eta urte bete geroago gauzatu zen, 1912ko martxoaren 30ean, Frantziar protektoratua eta, ondoren, Espainiar protektoratua ezarriz. Urte berean, Mulay Hafidek abdikatu egin zuen Yusufen alde.
Abdikazioa Rabateko kaian bakarrik sinatu zuen, Frantziara zain eramango zuen ontziarekin. Frantziara bisita luze bat egin ondoren, non prentsaren arreta handia jaso zuen, Marokora itzuli zen eta Tangerreko Dar el Makhzen (euskaraz: «Sultanerriaren Jauregia») delakora erbesteratu zuten.
Frantziako administrazioak hilabete batzuk geroago (1912ko abuztuaren 13an) bere anaia Yusef sultan izendatu zuen. Yusef Rabateko agintari batzuek aukeratu zuten, garai hartan Marokoko hiriburua ez zenak. Abd al-Hafid erbestean hil zen

## Familia

Zuhaitz genealogikoa :
Mohammed IV.a Marokokoa
Hassan I of Morocco
Abd al-Hafid of Morocco :

## Erreferentziak

* ↑ Thomas K. Park, Aomar Boum (2006). Historical Dictionary of Morocco, Scarecrow Press, ISBN 0810865114, 9. orr.
* ↑ W. Harris, "Morocco That Was", ISBN 0-907871-13-5
* ↑ Long, David E.; Reich, Bernard. (2002). The Government and Politics of the Middle East and North Africa. , 393 or..
* ↑ (Frantsesez) Journal Officiel. 1912-11-01.

## Kanpo estekak

* Datuak: Q276936
* Multimedia: Abdelhafid of Morocco / Q276936
# Félix González Gorostizaga

Félix González Gorostizaga, (Arrigorriaga, 1945eko urriaren 25a) bizkaitar txirrindulari ohia da, profesionala 1969tik 1975era.

## Palmaresa

1965
* 2. Altsasuko Sarian
1966
* Santikutz Klasika
1967
* 3. Altsasuko Sarian
1970
* Toledoko Itzulia
1971
* 7. Udaberriko Klasikan
1974
* 5. Laudioko Sari Nagusian
1975
* 4. Bizkaiko Sari Nagusian

## Sailkapen orokorra Itzulia handietan

| Itzulia | 1969 | 1970 | 1971 | 1972 | 1973 | 1974 |
| Italiako Giroa | - | - | - | - | - | - |
| Frantziako Tourra | - | - | - | - | UT | UT |
| Espainiako Vuelta | - | UT | UT | 29. | 47. | - |
-: Ez zuen parte hartu Err.: Erretiratu zen

## Erreferentziak

* ↑ Urtekaria: Félix González

## Kanpo estekak

* Félix González Gorostizaga - ProCyclingStats
* Félix González Gorostizaga - SitiodeCiclismo.net
* FélixGonzálezGorostizaga - FirstCycling.com
* Datuak: Q3092450
# Yusef Marokokoa

Moulay Yusef ben Hassan (arabieraz: مولاي يوسف بن الحسن‎; Meknes, 1882ko urtarrilaren 1a - Fez, 1927ko azaroaren 17a) Marokoko erregea izan zen 1912tik bere heriotzara arte.

## Biografia

Bere anaia Abd al-Hafiden oinordekoa izan zen 1912an, Fezeko Itunaren ondoren abdikatzera behartua izan zenean, Maroko frantziar protektoratu bihurtu zuena eta Frantziaren eta Espainiaren arteko ituna onartu zuenean bi eragin-eremuak mugatuz eta khalifaren autoritatea Tetuanen ezarriz.
Bere erregealdia okupazio franko-espainiarraren aurkako matxinadek markatu zuten, horien artean Abd el Krimek Rifeko lurraldean gidatutako bereber-altxamendua nabarmenduz.
Bere segurtasuna bermatzeko, Fezetik Rabatera aldatu zuen hiriburua eta, harrezkero, bertan dirau. Mohamed V.a semea izan zuen oinordeko 1927an.

## Familia

Zuhaitz genealogikoa :
Hassan II.a Marokokoa
Lalla Fatima Zohra
Princess Lalla Aicha of Morocco
Mohammed IV.a Marokokoa
Hassan I of Morocco
Yusef of Morocco
Mohammed V.a Marokokoa
Princess Lalla Malika of Morocco
Prince Moulay Abdallah of Morocco
Princess Lalla Nuzha of Morocco
Lalla Amina of Morocco :

## Erreferentziak

* ↑ (Ingelesez) Wharton, Edith. (2009-04-01). In Morocco. The Floating Press, 152 or. ISBN 978-1-77541-487-2..
* ↑ De Madariaga, María Rosa. (2011). Eloy Martín Corrales ed. Semana Trágica. Entre las barricadas de Barcelona y el Barranco del Lobo. Bartzelona: Edicions Bellaterra ISBN 978-84-7290-528-3..
* ↑ Bressolette, Henri. (2016). A la découverte de Fès. L'Harmattan ISBN 978-2343090221..

## Kanpo estekak

* Datuak: Q276937
* Multimedia: Yusef of Morocco / Q276937
# Antonio Basagoiti Pastor

    Artikulu hau politikariari buruzkoa da; beste esanahietarako, ikus «Antonio Basagoiti».
Antonio Basagoiti Pastor (Madril, 1969ko urriaren 25a) bizkaitar politikaria eta bankaria da. 2008tik 2013 arte, Euskadiko Alderdi Popularraren buru izan da, eta gaur egun Banco Santander banketxearentzat lan egiten du Mexikon.

## Bizitza

Madrilen jaio zen 1969an, eta han bizi izan zen unibertsitatean hasi arte, nahiz eta Getxon zazpi urte bizi (zazpi urte zituen arte). Izan ere, enpresaburu eta bankari gisa nabarmendutako Bizkaiko familia batekoa da. Hartara, Antonio Basagoitiren aita, Antonio Basagoiti García-Tuñón, Banesto banketxeko presidentea da 2010az geroztik; eta herenaitona, Antonio Basagoiti Arteta, Iberdrola argindar konpainiaren eta 1900 urtean Banco Hispano banketxearen (egun Banco Santanderren txertatua) sortzaileetariko bat izan zen.
Gaztetan, Deustuko Unibertsitatean Zuzenbidean lizentziatu zen. 1995ean, Alderdi Popularreko kide egin zen, eta urte horretan bertan zinegotzi izan zen Bilboko Udalean. Denboraldi labur batez, 1998ko urritik 1999ko martxora, Espainiako Gaztediaren Institutuko zuzendari nagusia izan zen. Azken urte horretan, Bilboko Udalera itzulirik, bera izan zen Alderdi Popularraren hautagaia Bilboko alkatetzarako. 2004an, Bizkaiko Alderdi Popularreko lehendakari izendatu zuten. 2008 arte, Bilboko Udaletxeko PPko bozeramaile izan zen.
2008ko irailean, Euskadiko Alderdi Popularreko buru Maria San Gilek bere karguari uko egin ondoren, Euskadiko Alderdi Popularraren presidente aukeratu zuten. 2008ko urriaren 25ean, EAEko lehendakarigai gisa aurkeztu zuen alderdiak Donostian eginiko ekitaldi batean. 2009ko Eusko Legebiltzarrerako hauteskundeetan, bera izan zen Alderdi Popularreko zerrendaburua.
2013an Euskadiko Alderdi Popularraren buruzagitza utzi zuen eta Mexikora lan egitera joan zen, Banco Santanderren bertako adarraren presidente gisa.
Ez da euskal hiztuna, baina 2003. urtean euskara ikasteko asmoa adierazi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Jon TORNER ZABALA: «Antonio Basagoiti, politikatik Santander Mexiko bankura», Argia, 2013-05-08.
* ↑ (Gaztelaniaz) elmundo.es (2003-05-14)

## Kanpo estekak

* Basagoitiren bloga
* Datuak: Q2857195
* Multimedia: Antonio Basagoiti / Q2857195
* Aipu famatuak: Antonio Basagoiti
# 2024ko Biodibertsitateari buruzko Nazio Batuen Konferentzia

Biodibertsitateari buruzko Nazio Batuen Konferentzia (COP16 ingelesez: Conference of the Parties)) Kolonbiako Cali hirian egin zen mundu mailako konferentzia izan zen. Ekimena 2024ko urriaren 21etik azaroaren 1 arte egin zen.
COP16-k, «Estatu Sinatzaileen Konferentzia» esan nahi du. Aniztasun Biologikorako Nazio Batuen Hitzarmenari buruz eztabaidatzeko eta negoziatzeko foro orokor nagusia da. Topaketa honetan, mundu osoko ordezkariek biodibertsitatearen kontserbazioan eta erabilera iraunkorrean aurrera egiteko lan egin nahi zuten. Aniztasun Biologikoaren Kunming-Montreal Mundu Esparruaren jarraipena gai nagusietariko bat izan zen aurreko konferentzian, COP15ean, ezarritako helburu nazionalak betetzean herrialdeek izan duten aurrerapena ebaluatzeko helburuarekin.

## Erreferentziak

* ↑ https://www.playgroundweb.com/impacto-social/indigenas-del-amazonas-piden-cop16-financiacion-para-proteger-la-selva-38343
* ↑ https://www.wwf.org.co/?386753/Cali-sede-de-la-COP16-2024-en-Colombia

## Kanpo estekak

* (Frantsesez)(Ingelesez)(Gaztelaniaz):Konferentziaren webgune ofiziala.
* Datuak: Q115777615
* Multimedia: 2024 United Nations Biodiversity Conference / Q115777615
# Abdeljalil Hadda

Abdeljalil Hadda (arabieraz: عبدالجليل حدّا‎; Meknes, 1972ko martxoaren 21a - ) Marokoko futbolaria zen.

## Selekzio nazionala

Marokoko selekzioarekin :
| Urtea | Partida | Gol |
| 1996 | 4 | 3 |
| 1997 | 2 | 1 |
| 1998 | 9 | 4 |
| 1999 | 7 | 3 |
| 2000 | 5 | 2 |
| 2001 | 10 | 4 |
| 2002 | 4 | 2 |
| Guztira | 41 | 19 |

## Kanpo loturak

* National Football Teams
* (Japonieraz) J.League Data Site
* Datuak: Q596224
# Aassmaa Akhannouch

Aassmaa Akhannouch (arabieraz: أسماء أخنوش‎; Meknes, Maroko, 1973) artista eta argazkilaria da. 2021ean, 26. HSBC saria eman zioten argazkigintzan.

## Biografia

Akhannouch 1973an jaio zen Meknesen. Ingeniari-titulua lortu zuen Frantzian, eta MBA bat Estatu Batzuetan. Gero, marketinean aritu zen lanean hamabost urtez.
2013an, argazkilaritza digitaleko ezagutzak hobetzeko, ikastaro bat egin zuen Photo Academy Casablancan, eta, 2016an, osoki argazkigintzan aritzea erabaki zuen.
Zianotipiak egin zituen (antzinako argazki-inprimatze monokromatikoko teknika bat), zeini aplikatzen baitzizkien askotariko prozesu pertsonalizatuak: biraketak te-bainuetan eta akuarela-goratzeak.
2016 eta 2018 bitartean, FLORE artista argazkilariak lagundu zion bere bilaketan, L’Œil de l’Esprit argazkilaritza-tailerrean, Parisen.
2021ean, Aassmaa Akhannouch-ek HSBC saria jaso zuen argazkigintzan, “La maison qui m’habite encore…” seriearen bidez (Oraindik bizi nauen etxea...).
Casablanca eta Loten (Okzitania) artean bizi eta lan egiten du. Marrakexeko 127 Galeriak ordezkatzen du.

## Erakusketak

* 2014: Carton d’artistes, Villa Mandarine, Rabat, Maroko.
* 2014: D'art Louane, Rabat, Maroko.
* 2015: Casa del Arte, Casablanca, Maroko.
* 2016: Casablancako Ondarearen Jardunaldiak, Hiltegiak, Casablanca, Maroko.
* 2016: Regard sur Casablanca, La Coupole (Liga Arabiarreko parkea), Casablanca, Maroko.
* 2016: Week-end Féminin, Dart Louane, Rabat, Maroko.
* 2015: Carton d’artistes, Villa Mandarine, Rabat, Maroko.
* 2018: OFF Essaouira Photographic Festival, Galerie Empreinte, Essaouira, Maroko
* 2019: Les Marocaines, Lilleko Argazkigintza Etxea, Frantzia
* 2021: Aassmaa Akhannouch & Cyrus Cornut, Esther Woerdehoff galeria, Paris
* 2021: La maison qui m’habite encore…, ManifestO, Tolosaldeko Argazki Topaketak

## Sariak

* 2017: Epaimahaiaren aipamen berezia: Maghreb photography Award, “Boulevard de l'Ocean” serieagatik.
* 2021: 26. HSBC saria, argazkigintzan, “La maison qui m’habite encore…” seriearentzat.

## Erreferentziak

* 1 2 Rafael Pic. (16 mars 2021). Le prix HSBC à Aassmaa Akhannouch et Cyrus Cornut. .
* 1 2 3 4 5 Les lauréats 2021 - Assmaa Akhannouch. .
* ↑ Le prix HSBC pour la photographie 2021 décerné à Aassmaa Akhannouch et Cyrus Cornut. 2021-03-16.
* ↑ Aassmaa Akhannouch et Cyrus Cornut lauréats du prix HSBC 2021. 2021-03-18.
* ↑ Mention spéciale du jury du Maghreb Photography Awards pour Aassmaa Akhannouch. 2017-09-02.
* ↑ Valérie Duponchelle. Nostalgie de la jeunesse et du paradis perdu au prix HSBC pour la Photographie 2021. .

## Kanpo estekak

* Datuak: Q106830309
# Petri I.a Ziprekoa

Petri I.a Lusignangoa (Nikosia, 1328ko urriaren 9a - ib., 1369ko urtarrilaren 17a) Zipreko errege eta Jerusalemgo errege tituluduna izan zen 1359-1369 urteetan.
1361ean Antalyako hiria kendu zien musulmanei eta 1365ean Alexandria hartu zuen. Hil egin zuten.

## Genealogia

Zuhaitz genealogikoa :
Guy of Lusignan
Hugo IV.a Ziprekoa
Petri II.a Ziprekoa
N. of Lusignan
Eschive d'Ibelin
Petri I.a Ziprekoa
Peter of Lusignan
Guy of Ibelin
Alix of Ibelin
Margaret of Lusignan
Eleonore de Lusignan
Isabella of Ibelin
Loysia de Lusignan :

## Erreferentziak

* ↑ Lur entziklopedietatik hartua.
* Datuak: Q546469
* Multimedia: Peter I of Cyprus / Q546469
# Petri II.a Ziprekoa

Petri II.a Lusignangoa (Nikosia, c. 1357 - ib., 1382ko urriaren 13a) Zipreko errege eta Jerusalemgo errege tituluduna izan zen 1369-1382 urteetan.
Petri I.aren semea zen. Gorabehera handiak gertatu ziren Zipren Petri II.a adin nagusira iritsi zen bitartean. Aragoiko Petri IV.aren laguntza izan bazuen ere, genoarren eskuetan utzi behar izan zuen Famagustako hiria 1373an. 1377an, Valentina Visconti Milango dukearen alabarekin ezkondu zen.

## Genealogia

Zuhaitz genealogikoa :
Hugo IV.a Ziprekoa
Petri I.a Ziprekoa
Alix of Ibelin
Petri II.a Ziprekoa
N. of Lusignan
Peter IV of Ribagorza
Eleanor of Aragon, Queen of Cyprus
Jeanne de Foix :

## Erreferentziak

* ↑ Lur entziklopedietatik hartua.
* Datuak: Q546544
* Multimedia: Peter II of Cyprus / Q546544
# Eusebio Bardaxí Azara

Eusebio Bardaxí Azara (Graus, Huesca, 1776ko abenduaren 19a - Huete, Cuenca, 1842ko martxoaren 7a) espainiar abokatu, diplomazialari eta politikaria izan zen. Espainako Gobernuko presidentea izan zen 1837ko abuztuaren 18tik abenduaren 16ra.

## Erreferentziak

* ↑ Pascual Sastre, Isabel María. Eusebio de Bardaxí y Azara. dbe.rah.es (Noiz kontsultatua: 2024-10-27).

## Kanpo estekak

* Datuak: Q1354844
* Multimedia: Eusebio Bardají Azara / Q1354844
# Ticul (Yucatán)

Ticul (maieraz: ti' kul, "han eserita geratu zen") izen bereko udalerriko hiri nagusia da Mexikoko Yucatán estatuan. 2022. urtean 47 500 biztanle zituen. Estatu horren hegoaldeko eskualdean dago, Merida hiriburutik 85 km-ra. Ticul "Hegoaldeko Perla" izenez da ezaguna, eta oinetakoengatik eta eltzegintzagatik nabarmentzen da. Biztanleri gehiena maia jatorrikoa da.

## Auzoak

* Erdigunea
* San Juan
* San Juan Oriente
* San Enrique
* San Sebastián
* San Joaquín
* San Joaquín II
* San Joaquín III
* Fraccionamiento Santa María
* San Román
* Santiago
* Benito Juárez
* Colonia Obrera
* Fraccionamiento Viva 1
* Fraccionamiento Vivah 2
* Fraccionamiento Tinajas
* Electricistas
* Guadalupe
* Mejorada
* Fraccionamiento Deportivo Campestre
* Fraccionamiento de los Electricistas
* Fraccionamiento Bosques de Ticul

## Ondarea

Eraikin asko koloniaren garaikoak dira:
* San Enrique kapera
* San Juan kapera
* Udaletxea
* Tabi etxaldearen etxe nagusia
* San Antonio de Padua eliza eta komentu ohia
* Santiago kapera
* Mejorada kapera
* Nuestra Señora de Guadalupe kapera
* San Román kapera
* San Ramón kapera
* San Buena Ventura eliza, Yotholínen
* Asunción eliza Pustunichen
* Purisima Concepción eliza

## Alemanak Ticulen

Herri honek 443 kolono alemaniar hartu zituen hainbat astez, Habsburgoko Maximiliano enperadorearen gobernuak 1865 eta 1866an instalatzea agindu zuena. Alemaniako nekazal kolonia hauek 1867an desegin ziren arren, hauek sortu zituzten familia batzuk udalerri honetako hainbat herritan geratu ziren bizitzen, Ticul, Santa Elena, Pustunich eta Muna barne.

## Ticulen jaiotakoak

* Armando Manzanero abeslaria.

## Iruditegia

* Eliza gauez
* Udaletxea
* Kalea arratsean
* Eliza

## Erreferentziak

* ↑ https://www.yucatan.gob.mx/estado/ver_municipio.php?id=89

## Ikus, gainera

* Ticul (udalerria)

## Kanpo estekak

* (Gaztelaniaz):Ticul Renacimiento Maya Yucatán webgunean.
* Datuak: Q1997462
* Multimedia: Ticul / Q1997462